JohanHeinsen/ENO huggingface dataset:
Den Vest-Sjællandske Avis, 1837-10-19
Jtalien. Fra Neapel skrives under 23de September, at en uventet udstedt Befaling til at udruste en Fregat, der skal afgaae til Messina, og den Omstændighed, at Tropper, Skyts, Kugler o. s. v. blive indskibede paa de to store kongelige Dampskibe, der ligge i Arsenalet, give Anledning til mange Formodninger. Roligheden i Sicilien er endnu ingenlunde saavidt tilveiebragt, som Regjeringen vil have Folk til at troe. Nogle sige, at Cholera er udbrudt i Messina; efter Andre gjælder Flotillens Udrustning en Corsar, der krydser i vore Farvande Efter Privatbreve fra Catania var Cholera noget aftagen. Tropperne vare stærkt angrebne af den det første Schweizer-Regiment har mistet 60 til 70 Mand, deriblandt nogle Officerer. Dets Oberst skal have modtaget nogle Dolkestik af Snigmordere. J Neapel udstedes nu rene SundhedspasseSchweiz. Dronning Hortensia er først død den 5te October. Man forsikkrer, at det har været hendes sidste Villie, at hendes Søn Prinds Ludvig Napoleon efter hendes Død skulde vende tilbage til Amerika, og at Prindsen for sine Omgivelser har erklæret, at han vilde gjøre det.
Den Vest-Sjællandske Avis, 1837-10-19
Tyrkiet. Efter Beretninger fra Konstantinopel. af 17de September havde Cholera hersket der i Dage. J Aleppo var den ophørt den 14de August. Røverbanderne i Thessalien og Epirus vedblive at stikke Jld paa Landsbyer og have for nylig bortslæbt de anseeligste Familier i Byen Zagora med sig ind i Bjergene, hvor de under Dødstrudsler affordrede dem 500000 Piaster som Løsepenge, 20 ANISSE
Den Vest-Sjællandske Avis, 1837-10-19
Ostindien. Man har i England faaet Breve fra Calcutta af 4de Junii. Høsten led i adskillige Egne ved den i en saa sildig Aarstid indtrædende Regn. Den 1ste Mai have Afghanerne og Seikerne leveret hinanden et blodigt Slag, i hvilket begge Armeers Anførere og henved 2000 Mand fra begge Sider vare blevne paa Valpladsen; de seirende Afghaner trak sig tilbage paa Grund af deres overordentlige Tab. – Dronningen af Delhi er død den 23de April.
Den Vest-Sjællandske Avis, 1837-10-19
Algier. Efterretningerne om den Franske Expedition gaae til den 3die October. Den fremrykkende Armee fandt faa Hindringer paa sin Marsch. Araberne vilde gjøre den Overgangen over Jernbroen ved Seybouse stridig, men bleve forjagede ved nogle Geværskud. Sandsynligviis ville Franskmændene d. 6te staae for Constantine. Man veed ikke, hvor lang Tid Beleiringen vil optage, men er almindeligt overbeviist om, at Felttoget vil ende med Underhandlinger, som bekræfte Beyen i sin Besiddelse.
Den Vest-Sjællandske Avis, 1837-10-19
Nordamerika. Den 14de September drog et Gesandtskab af Siour-Jndianere igjennem Philadelphia paa Veien til Washington for at underhandle med deres "store Fader Præsidenten om Salget af en Million Acres rigt og frugtbart Land. Den faderlige Priis, som blev betalt dem for det Land, der sidst blev kjøbt af dem, var tre Cents(omtrent 6 Skilling) for hver Acre! Sandsynligviis vil under den nærværende Standsning i Handelen denne Priis blive anseet for uhyre høi, især da de stakkels Jndianere ville have Betaling i rede Penge. Gesandtskabet bestod af 26 Høvdinger og deres Tolke; alle havde de et vildt og krigersk Udseende og viste hiin høie Grad af Foragt og Ligegyldighed for Civilisationens Glands i en rig Handelsstad, som med Rette har skaffet dem Navn af Skovenes Stoikere. – Lovgivningerne i de Nordamerikanske Stater Maine og Ny=Hampshire have afskaffet Dødsstraffen.
Den Vest-Sjællandske Avis, 1837-10-19
Sydamerika. Breve fra Sydamerika berette, at Peru var roligt. De Deputerede fra den PeruBoliviske Confoederation havde besluttet at lægge alle Forbundets mindre vigtige Anliggender til Side, indtil Krigen med Chili var tilendebragt. Protectoren, General Santa Cruz, skildres som en Mand af stor Charakteerfasthed og Virksomhed. Han har bestræbt sig for at forhindre Krigen med Chili og til den Ende gjort Forslag og Tilstaaelser, paa hvilke Regjeringen i Chili, som det hedder paa de Peruanske Flygtningers Tilskyndelse, ikke har villet indlade sig, idet den erklærede, at den ikke vilde høre tale om nogen Fred, førend Peru var adskilt fra Bolivia. Republiken Eguador har forgjeves tilbudt sin Mægling. Den Engelske Regjering skal nu være opfordret til at mægle i denne Kamp, der virker meget forstyrrende paa Landets borgerlige og commercielle Forhold.
Den Vest-Sjællandske Avis, 1837-10-19
Udenlandske Blandinger. Et Baiersk Blad (der baierische Landbote) forlanger, at alle Embedsmænd skulle gaae i Embedsdragt. Skolemestrene skulle bære en sort Hue af Fløiel med Bogstaverne A. B. C. Chateaubriand, som H. Heine kalder "Don Chateaubriand, Ridderen af den bedrøvelige Skikkelse, den bedste Skribent og den største Nar i Frankrig, vil absolut have Folk til at tale om sig og har nu i Sinde at foranstalte et Slags Optog, omtrent som Carl den Femtes Selvbegravelse i Hieronymitter=Klosteret i Escurial. Han lader sig nemlig paa Øen Grand Re ved St. Malo i Bretagne opføre et prægtigt Mausoleum, som engang skal modtage hans Been, og vil selv tilligemed mange Lærde og Kunstnere bivaane dets Jndvielse ved Biskoppen af Reunes.
Den Vest-Sjællandske Avis, 1837-10-19
Flere Blade have fortalt, at den berømte Sproglærde Mezzofanti befandt sig i Daarekisten i Neapel. Den Østerrigske Jagttager beretter nu, at denne Fortælling har været falsk, og at Mezzofanti befinder sig sund og frisk i Rom, hvor han for nærværende Tid boer i Qvirinalet i Nærheden af Paven, der gjerne og ofte seer ham.
Den Vest-Sjællandske Avis, 1837-10-19
Den bekjendte Wolfgang Menzel, Udgiver af det i mange Henseender fortrinlige Literatur=Blatt, skal have i Sinde at forlade Stuttgart og begive sig til Waldenburg i Schlesien, hvor hans Stedfader, Elsner lever som Oeconom. Siden Dr. Straus, Forfatteren til et Skrift og Jesu Levnet, i en ubarmhjertig Kritik har belyst Menzels Lærdom, og hans personlige Ære er bleven angrebet i en Broschure, mener man, at han ikke længere kan blive i Stuttgart.
Den Vest-Sjællandske Avis, 1837-10-19
Aviser fra Baltimore bringe den Efterretning, at to Øer, som høre til de saakaldte tusinde Øers Gruppe, have revet sig løs fra deres Underlag og ere vømmede ned af Floden Susquehannah. Den ene blev bemærket omtrent en Miil fra Landsbyen Ogensberg, hvor den stødte an, den anden blev dreven til den nederste Deel af samme Landsby.
Den Vest-Sjællandske Avis, 1837-10-19
Jndenlandske Efterretninger. Kjøbenhavn d. 11. Octbr. J det i Torsdags afholdte Repræsentantmøde i Nationalbanken valgtes med alle Stemmer med Undtagelse af to, som Assessor Nr. 67 Algreen-Ussing havde, Etatsraad Wedel, Deputeret i General-Toldk. og Commerce-Collegium, Ridder af Danebrogen og Danebrogsmand, til Repræsentant. (Kbhvnsp.)
Den Vest-Sjællandske Avis, 1837-10-19
J den ene Ende af fornævnte Sygestue er i et Værelse et meget skjønt og smagfuldt Capel indrettet for Holmens Beboere, hvori Gudstjeneste holdes hver Torsdag, der udføres af 2 af Samsøes Præster; ikke langt derfra er en isoleret indhegnet Begravelsesplads, som blot udmærker sig ved et sortmalet Trækors, hvorpaa er anbragt de af Digteren Pram i hans Stærkodder anførte skjønne Strofer: "O, venlige Grav, i Din Skygge boer Fred, Din tavse Jndvaaner af Sorgen ei veed."Et Fyrtaarn med Blinkfyr er og anbragt til Veiledning for de Søfarende. – Det hele Establissement, med alle sine nye, teglhængte Bygninger afgiver et yndigt og imponerende Syn, fra hvilken Kant Man end kommer dertil, og gjør mere Jndtryk ved Beskuelse end det lader sig beskrive. Hele Holmens Befolkning, bestaaende af Kommandanten (som er en Søeofficeer), en Landofficeer med nogle og tyve Mand undergivne Militaire, Lægen, Regnskabsføreren, Spiseværterne, Qvarantainebetjentene og flere Underordnede, udgjør med Familier (thi de Fleste, undtagen de simple Militaire, ere gifte) omtrent 100 Personer. Det Hele viser, at det er anlagt efter en velordnet og fast Plan. En lille Havn for mindre Baade er anbragt ved den store Løsningsbroe; kuns kunde endnu ønskes, at en af Naturen dannet Bugt ind i Øen eller Holmen blev opgravet til en rummelig og dyb Havn for store Skibe, som da der kunde losse og lade tæt under de ovennævnte 5 store Pakhuse, hvorved Skibene, og især de større, vilde lettes meget i Omkostninger, hvilket og flere udenlandske Skibsførere have yttret. – Uagtet denne Jndretning ei forTiden afbenyttes, er dog Alt i en ypperlig Orden og kan til enhver Tid sættes i Activitet. (S. Bl.)
Den Vest-Sjællandske Avis, 1837-10-19
Ved den i Slutningen af September paa det Kongelige Skolelærer-Seminarium i Lyngbye (Aarhuus Skift) afholdte offentlige Exammen dimitteredes 18 Elever, af hvilke 10 erholdt første, 6 anden og 2 tredie Charakteer, Ligeledes indstillede sig, ifølge dertil erholdt Cancellie=Bevilling, 12 Privatister til Dimis sions=Exammen, hvoraf 2 erholdt første, 4 anden og 6 tredie Charakteer.
Den Vest-Sjællandske Avis, 1837-10-19
Nykjøbing den 15de October. Dhrr. Kammerjunker Baron Rosenkrantz, Kammerjunker Classen, Landmaaler Forpagter Friederichsen og Forpagter, Fibiger ere i denne Tid traadte sammen for som Committee at anordne det Fornødne til Jndretningen af et landoeconomiske Læseselskab paa Lolland og Falster. – J Nysted hændte forleden den sørgelige Begivenhed, at en der boende Dagleier, Hans Humle, at sit treaarige Barn ihielkjørt af en belæsset Vogn. Atter et sørgeligt Exempel paa, hvor farligt det er at overlade Børnene til dem selv, og en kraftig Opfordring til overalt at oprette Asyler.
Den Vest-Sjællandske Avis, 1837-10-19
Dampskibsfarten fra Kiel til de Danske Øer, som ifjor med to regelmæssigt seilende Dampskibe havde befordret 5102 Personer, har hidtil iaar, rigtignok kun med eet Dampskib, befordret omtrent 2600 Personer. Medtager man Personbefordringen med Paketskibe og andre Fartøier, kan iaar hele Antallet af Reisende mellem Kiel og de Danske Øer anslaaes til 5000. Dette er en ottende Deel af de Reisende, der aarligt gaae over Calais mellem Frankrig og England. Man regner nemlig, at derfra aarlig afgaae omtrent 34000 Reisende paa omtrent 950 Paketskibe og omtrent 6000 paa andre Fartøier.
Den Vest-Sjællandske Avis, 1837-10-19
Hofraad Thiersch indtraf den 2den October Kiel, hvor der i denne Tid er bleven holdt en Forsamling af den nordtydske Skolelærerforening, til hvilken omtrent 50 Skolemænd havde indfundet sig fra Slesvig, Holsteen, Lauenborg, Hamborg, Lu beck og Meklenborg. Til Forsamlingerne var det kongelige Slot indrømmet. Den 3die October aabnede Thiersch Forsamlingen med et Foredrag, hvori han gav en Udsigt over det sydtydske, navnligen det Baierske Skolevæsen. Blandt Andet bemærkede han, at den solide politiske Dannelse, der saa hyppigt sin des hos den sydtydske Borgerstand, har sin Grund deri, at den tilkommende Borger indtil et vist Tidspunkt næsten nyder den samme Skoledannelse, som den tilkommende Lærde. Dette blev for nærværende Tid anerkjendt af Borgerne selv; thi endskjøndt man, navnligen i den Baierske Rhinkreds, for nogle Aar siden havde bestræbt sig for at fremstille for Borgerne de gamle Sprogs Studium som en Tilbagevenden til Middelalderens Barbarie og derved havde bevirket, at de lærde Anstalter for et Øieblik stode tomme, saa var dog nu paa den egentlige Borger stands Bøn de Latinske Skolers Antal i denne Kreds fordoblet. Af det Forhold, hvori Realskolerne i Baiern staae til de lærde Skoler, tog Taleren til Slutning Anledning til korteligen med kraftige Træ at skildre Tidens Modsætninger, det i vort religiøse Liv og Statslivet fremherskende traditionelle, ideelle Princip og den ved Erhvervsvæsenets Omsving nyere Tid fremkaldte materielle Retning, hvorved han udtalte den Overbeviisning, at det er den praktiske Skolemands Opgave nærmest at have det første Princip for Øine ved tro Bevarelse af de klassiske Studier, men tillige at bevirke en Tilnærmelse og Mægling imellem begge Modsætningerne. Talen gjorde et godt Jndtryk paa Tilhørerne, blandt hvilke vare Mange, der ikke stod i nogen nær Forbindelse med Skolefaget.
Den Vest-Sjællandske Avis, 1837-10-19
Døde. Mad. M. K. Hansen, 26 Aar; Mad. A. S. Brorson; forhenv. Brændeviinsbrænder A. Møller, 69 Aar; Mad. K. D. Lassen, 44 Aar; Mad. M. C. Schulz, 54 Aar; Mad. A. Overgaard, 80 Aar; Mad. L. A. Mogensen, 33 Aar; Grosserer Meyer Seligmann Trier, 67 Aar; Mad. A. M. Lindholm, 68 Aar; Mad. A. D. Panier, 65 Aar; Jfr. J.O. Feilberg, 16 Aar; Jfr. J. C. Hansen, 18 Aar; Mad. C. L. Møller, 48 Aar; Mad. S. M. Hansen, 72 Aar; Fra ken H. v. Rohmeder, 92 Aar; Jfr. P. Blicher, 53 Aar; alle i Kjøbenhavn. - Conventualinde i Estvadgaards Kloster Ge A. Nissen. - Chefen for det borgerlige Jægercorps i Aalborg Capitain P. N. Schytte. - F. Thykjer, 21 Aar, i Aarhuus Mad. M. K. Jensen, 32 Aar, paa Lundgaard.
Den Vest-Sjællandske Avis, 1837-10-19
Beltpassage. Fra den 16de til 18de October. Til Fyen; Frøken Marchussen; Demois Fabritius; Examin. jur. Maal: Urtekræmmer Stiesen; Fuldm. Olsen Propr. Bülow og Broder, Frue Bülow, Pastor Bøegh; Politie-Assistent Münster. Til Sjælland: Kammerj. Romer med Frue; Frøken Rømer; Hs. Exc. Statsminister Moltke med Frue Grevinde, Komtesse Moltke og Mademoiselle Auttemordt; Grev Peters dorff og Søn, Pastorerne Schaldemose og Scheving; Amtsprovst Wedel og Datter, Klokker Lütken; Enkefrue Kochen, Eleve Boesen; Handelsreisende Schroller.
Den Vest-Sjællandske Avis, 1837-10-19
AVERTISSEMENTS. Mandagen den 30te dennes og følgende Dag lader Enke pastorinde Sørensen i Sæbye Præstegaard pr. Slagelse, formedelst Fraflytning, ved offentlig Auction bortsælge en betydelig Deel Ind- og Udboe af alle Slags, saasom: Meubler, Senge, Sengklæder, Kakkelovne, Linned, Glas og Porcellain, Kjøkkentøi af Kobber, Messing, Jern og Træe, Kreaturer af Heste, Køer, Faar og Sviin, Avlsredskaber, saasom: Vogne, Plove og Harver m.m., endeel Bøger m.m. Auctionen begynder hver Dags Formiddag Kl. 10 præcise, og bekjendte vederhæftige Kjøbere gives Credit til 1ste Januar 1838. Kreaturene sælges den første Dag i Middagsstunden. Trykte Cataloger over det Sælgende kunne fra den 23de dennes erholdes paa mit Contoir. Love Herreds=Contoir paa Frihedslund pr. Slagelse d. 10de October 1837. Manthey.
Den Vest-Sjællandske Avis, 1837-10-19
J Forbindelse med det i denne Tidende tidligere indrykkede foreløbige Avertissement, betræffende Bortforpagtningen af den ved Bagsværd Bye, omtrent 1 1/2 Miil fra Kjøbenhavn beliggende Avlsgaard "Høygaard, med underliggende Jorder, tilligemed en Deel Besætning og Jnventarium samt det paa Eiendommens Grund værende Teglværk, i 8 Aar fra 1ste Mai 1838 at regne, bekjendtgjøres herved, at Auctionen over bemeldte Forpagtning vil vorde afholdt i Bagsværd Kroe Torsdagen den 16de November 1837 om Middagen Kl. 12. Eiendommen paavises af Forstrandidat Nyholm paa Høygaard, og Conditionerne for Forpagtningen ere henlagte til Eftersyn hos Fuldmægtig Schroll, boende i Klædeboderne No. 7, 3die Sal, i Kjøbenhavn, paa Gjæstgivergaardene i Sjællands øvrige Kjøbstæder, i Nakskov paa Lolland og Nykjøbing paa Falster, samt hos Viinhandler Schalburg i Nyborg.
Den Vest-Sjællandske Avis, 1837-10-19
At jeg Undertegnede er flyttet fra Hr. Sadelmager Heides Gaard paa Smedegade til Hr. Bødker Hemmerts Gaard paa samme Gade, det bekjendtgjøres for mine ærede Kunder. Slagelse den 18de October 1837. H. C. Henrichsen, Skomagermester.
Den Vest-Sjællandske Avis, 1837-10-19
25 Stkr. Halvaars Sviin kan erholdes tilkjøbs paa Nordruplund ved Slagelse.
Den Vest-Sjællandske Avis, 1837-10-19
Til 1ste Mai 1838 kan en duelig, troe og ordentlig Meierske, der fuldkommen forstaaer paa den holsteenske Maade at behandle Hollænderie Productionen, faae en fordeelagtig Ansættelse paa en Herregaard i Sjælland. De herpaa Reflecterende ville behage, i portofrie Breve til Holbeks Postcontoir, at give de fornødne Oplysninger, hvorefter det nærmere kan blive at afgjøre.
Den Vest-Sjællandske Avis, 1837-10-19
En lille Gryde-Kakkelovn ønskes til Leie. Bogtrykkeriet anviser.
Den Vest-Sjællandske Avis, 1837-10-19
At jeg Undertegnede er flyttet fra Hr. Kammerraad Gruners Gaard paa Rosengaden til den af mig af Hr. Dyrlæge Friis kiøbte Gaard paa Løvegaden, undlader jeg ikke herved at bekjendtgjøre. Slagelse den 17de October 1837. H. Rasmussen, Grovsmed.
Den Vest-Sjællandske Avis, 1837-10-19
Forskjellige Sorter fiin Frugt kan til billige Priser erholdes paa Næsbyholm pr. Sorøe.
Den Vest-Sjællandske Avis, 1837-10-19
Dhrr. Abonnenter aff denne Avis, som staae tilbage for flere Qvartaler, bringes herved deres af mig til dem udstædte Regninger i behagelig Erindring. P. Magnus.
Den Vest-Sjællandske Avis, 1837-10-19
Ved Kjøbenhavns 1158de Trækning udkom: Paa dette Blad, der udgaaer fire Gange ugentlig, modtages Subscription paa alle kongelige Postcontoirer i Danmark og Hertugdommene, Prisen er, alle Omkostninger iberegnede, 1 Rbd. 2 Mk. 7 1/2 s. Qvartalet.
Den Vest-Sjællandske Avis, 1837-10-20
23de Aar.
Den Vest-Sjællandske Avis, 1837-10-20
fællandske Avis. Den Vest den 20 October. Fredagen. No. 168. J af Peter Magnus i Slagelse. Redigeret, trykt og udgivet en Med Kongelig allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1837-10-20
Udenlandske Efterretninger. Spanien. Aviser fra Madrid indtil 3die October indeholde en Beretning om Træfningen ved Valladolid af General Carondelet, der anslaaer Dronningens Stridskræfter til 6800 Mand, Carlisternes derimod til over 10000; dog skal hans Tal kun have været een Officeer og 7 Simple, som vare faldne, og 8 Officerer og 138 Simple saarede, Fjenderne skulle have mistet 150 Døde, 269 Saarede, 31 Deserteure og 218 Fanger. – Efter de sidste Beretninger havde Prætendenten d. 1ste October trukket sig til S. Domingo de Selos, 16 Miil sydvest for Burgos; det synes derfor snarere at være hans Hensigt at sætte sig fast i den vestlige Deel af Gammel-Castilien end at begive sig til de Baskiske Provindser, hvor hans Tilhængere desuden have Overhaanden. J Nedre=Arragonien synes Kampen at føres med afvexlende Lykke; dog vilde man vide i Madrid, at Banderne i Egnen af Daroca vare sprængte fra hinanden. Derimod var det lykkedes en Deel af det Carlistiske Cavallerie efter en Træfning med Christinerne at trænge igjennem til Gammel-Castilien i Retningen af Soria. Den constitutionelle Brigadeer D. Pantaleon Bonet, som commanderer i disse Egne, har gjort nogle gode Priser; Prætendentens Skriftefader og to Livlæger vare faldne i hans Hænder; de to sidste bleve skaanede, men Skriftefaderen, Pater Altamira, blev skudt den 21de September.
Den Vest-Sjællandske Avis, 1837-10-20
Den 5te October var General Oraa indtruffen i Saragossa, hvor han udskrev en Skat for Byen og Provindsen. - J Catalonien gaaer det ikke meget godt for de Constitutionelle. Endskjøndt Urbisondomed sine Navarresere er dragen til Arragonien, træder dog nu Tristany, der anfører Carlisterne i dette Fyrstendomme, ligesaa kraftigt frem. Han havde med 3000 Mand paa flere Steder udskrevet Skat og truede den 27de September Nedre-Catalonien, af hvilken Aarsag Baron de Meer samlede alle sine Tropper ved Montblanch og Villa-Franca for at beskytte denne Deel af Provindsen. - Meest plagedes de Constitutionelle i de Baskiske Provindser og Navarra. Paa en skammelig Maade har man givet de liberale Jndvaanere i Grændsedalene, som fra Begyndelsen af Borgerkrigen have været imod Prætendenten, til Priis. Efterat deres sidste Beskyttelse, Fremmedlegionen var, smeltet sammen, bleve disse ulykkelige Dale, Ahescoa, Geralda, Aribe, Salazar o. s.v., overfaldne og ødelagte med Jld og Sværd; de tilbageblevne Jndbyggere bleve nedsablede. Fra Val carlos ere Oldinger, Qvinder og Børn flygtede til Frankrig; de vaabendygtige Jndvaanere have kastet sig ind i to befæstede Huse, hvor de trodse Carlisterne, der ikke godt kunne begynde Angrebet uden at krænke det Franske Gebeet, endskjøndt Dalbeboerne neppe ere 100, Angriberne derimod under Anførsel af en der i Egnen født Skolemester omtrent 1500 Mand med 3 Haubitser. – Ved Erobringen af Peralta er en Nogle til Ebro falden i Carlisternes Hænder; Garnisonen, 640 Mand stærk, blev som Krigsfanger ført til Estella, Nationalgarden fik Lov til at gaae hjem. - Expeditionen fra St. Sebastian, er ganske mislykkedes. Den bestod af omtrent 2000 Mand, blandt hvilke to Compagnier af den nye Engelske Legion, der altsaa endnu gjorde Tjeneste. Dens Hensigt var at trænge ind imod Marquina og befrie 3000 constitutionelle Fanger; men da ikke alle Tropper ankom til rette Tid, blev Sagen opdaget og Fangerne bragte til et andet Sted. Oberst Cugsnavar, som anførte den, lod tre usle Fiskerleier og et Ronnekloster plyndre og vendte derpaa tilbage.
Den Vest-Sjællandske Avis, 1837-10-20
Til den Engelske Legion, der nu beløber sig til 850 Mand Jnfanterie, 250 Mand Cavallerie og 220 Mand Artillerie, vare ankomne 14000 Piaster.
Den Vest-Sjællandske Avis, 1837-10-20
Det nye Ministerium var endnu ikke constitueret, da flere af de nylig udnævnte Ministre have vægret sig ved at tage imod den dem tilbudte Post. - Om Ceuta fortælles, at Maurerne endnu holde Byen, tæt indesluttet, og at den Spanske Garnison har forlangt Forstærkning eller truet med at forlade den.
Den Vest-Sjællandske Avis, 1837-10-20
Uagtet Don Carlos er sluppet fra Christinerne til Bjergene ved Burgos, synes hans Stilling dog ikke at være misundelsesværdig. Landet er for fattigt og udtømt til at skaffe hans Folk tilstrækkelige Levnetsmidler, og han selv er, om just ikke dødeligt syg, dog i en meget lidende Tilstand. Han har just ingen bestemt Sygdom, men en Samling af Svagheder have bragt ham i en Tilstand af legemlig og aandelig Mathed, som hans Læger ikke vide Raad for. Han selv bærer sine Lidelser med Taalmodighed og trøster sig, omgiven af sine Skriftefædre, med Himlen. Mængden af hans Bodsøvelser og Skriftemaal (han skrifter næsten hver Dag) er anstødelig for hans Venner, selv for dem, der kalde ham den hellige Konge; men han bryder sig ikke derom, anseer sit Endeligt for nær forestaaende og skal allerede have gjort sit Testamment. Omsorgen for de verdslige Anliggender overlader han til Biskoppen af Leon og hans Colleger. – General Espartero synes at have vundet ved Borgerkrigen; thi han har kjøbt sig et Gods i det sydlige Frankrig for 300000 Fr.
Den Vest-Sjællandske Avis, 1837-10-20
England. Summen af alle Statsindtægterne i det med 10de Octbr. afsluttede Finantsaar beløber sig til 12,887638 Pd. Sterl., altsaa den betydelige Sum af 2,007973 Pd. mindre end i forrige Aar. Formindskelsen er især opstaaet derved, at Toldindtægterne have været ringere paa Grund af Handelens Uheld. J nærværende Tidspunkt føles hele Vægten af dette Uheld endnu ikke af Folket; men de indenlandske Manufacturers Aftagen vil staae i Forhold til den udenlandske Handels Aftagen, og da vil Finantsministeriet erfare en tiltagende Svinding i Jndtægterne. Man mener derfor, at Staten vilde gjøre bedst i at indskrænke sine Udgifter. Jsær viser en Liste over de pensionerede Officerers Antal, hvor dyrt England, foruden Renterne af sin uhyre Statsgield, maa betale den Berømmelse, det har vundet i Krigen mod Napoleon. J Landarmeen befinde sig foruden de Armeer, der lønnes af Compagniet i Ostindien, 81331 Mand i activ Tjeneste, derimod ere 93336 pensionerede; 4515 Officerer ere i activ Tjeneste, men 6592 have Pension. Endnu større er Misforholdet i Søetaten efter følgende officielle Lister: 11 Admiraler med 24455 Pd. Gage ere i Virksomhed, 212 Admiraler med 117037 Pd. leve paa Pension; 61 Capitainer i activ Tjeneste faae 30850 Pd., 623 Capitainer ere pensionerede med 131526 an Pd.; 65 Commandeurer i Tjenesten faae 19502 Pd., 979 pensionerede koste 150000 Pd.; 393 Lieutenanter i Activitet have 49538 Pd., derimod 2219 udenfor Tjenesten have 218011 Pd. Pension.
Den Vest-Sjællandske Avis, 1837-10-20
Preussen. Naar man sammenligner de offentlige Beretninger over de Personer, som have været syge og ere døde af Cholera i begge Rigets Hovedstæder, Berlin og Breslau, var Ulykken i Forhold til Befolkningen langt større i Berlin end i Breslau J Berlin vare fra 12te August til 10de October, altsaa 60 Dage, 3398 Personer blevne syge, af hvilke 2048 døde; Byens Befolkning var 255000 Mennesker. J Breslau med en Befolkning af 90000 Mennesker vare fra 23de Mai til 2den September, altsaa i 93 Dage, 666 Syge og 316 Døde. J Berlin døde altsaa næsten to Trediedele, i Breslau mindre end Halvdelen af de Syge.